Arun Jaitley
సుంకం విధింపుతోనే జిఎస్‌టి నష్టం భర్తీ
న్యూఢిల్లీ, అక్టోబరు 26: సిగరెట్లు, పొగాకు ఉత్పత్తు లపై సుంకం విధించాలని ఆర్థిక మంత్రి అరుణ్‌ జైట్లీ భావిస్తున్నారు. దీనివల్ల రాష్ట్రాల నష్టాలను భర్తీచేయవచ్చన్నది ఆయన అంచనా. జిఎస్‌టి అమలు వల్ల రాష్ట్రాలకు ఎటువంటి నష్టం వాటిల్ల కుండా అన్నిచర్యలు తీసుకుంటున్నట్లు ఆయన వెల్లడించారు. వచ్చేవారం జిఎస్‌టి మండలి సమా వేశం కానున్నది. జిఎస్‌టి రేట్ల నిర్ధారణ చేయాల్సి ఉంది.నాలుగుశ్లాబ్‌ల పన్నువిధానం 6,12,18,26 శాతం పన్ను అమలు ప్రస్తుతం పరి శీలనలో ఉంది. విలాసవస్తు వులకు ఎక్కువ పన్ను, నిత్యావసర వస్తు వులకు తక్కువ పన్నుగా ఉంది. విభిన్న కేటగిరీ ల్లోని విభిన్న ఉత్ప త్తులకు పన్నులు వేరువేరుగా ఉంటా యి. ఎయిర్‌ కండినర్లు, హవాయిచప్పల్స్‌కు ఒకే రేట్‌ వర్తించదు. రెవెన్యూ తటస్థ వైఖరితో కొన్ని ఉంటా యని జైట్లీ పేర్కొన్నారు. మొదటి సంవత్సరం రాష్ట్రాలకు పరిహారం 50వేల కోట్లుగా ఉంటుందని అంచనా. మొత్తంగా పన్ను ప్రభావంతో రాష్ట్రాలకు పరిహారం కూడా గరిష్టంగానే ఉంటుంది. రూ.50 కోట్ల పరిహారం పొందాలంటే 1.72 లక్షలకోట్లు పన్ను విధించాల్సి ఉంటుంది. పన్నుల్లో 50శాతం రాష్ట్రాలకు వెళుతుందని మిగిలిన 50శాతం కేంద్ర ప్రభుత్వం వద్ద ఉంటుంది. విభజనద్వారా పన్ను ల్లో 42శాతానికిపైగా రాష్ట్రాలకు వెళుతుందని అంచనా. జిఎస్‌టి ద్వారా 100రూపాయలు వసూ లైతే 29శాతం మాత్రమే కేంద్రంవద్ద ఉంటుంది. ఐదేళ్ల తర్వాత సెస్‌లను విధించే అవకాశం ఉందని జైట్లీ సంకేతం ఇచ్చారు. క్లీన్‌ విద్యుత్‌ సెస్‌; విలాస ఉత్పత్తులు, పొగాకు ఉత్పత్తులపై సెస్సులు వంటి వి ఉంటాయి. కొన్ని సందర్భాల్లో ప్రస్తుతం సుంకా లు 26శాతం కంటే ఎక్కువ ఉన్నాయి. దీనివల్ల పన్ను చెల్లింపుదారుడికి మరింత భారం అవు తుంది. గత వారంలో సమావేశం అయిన జిఎస్‌టి మండలికి కొన్ని రాష్ట్రాలు సెస్‌లు విధించడంపై కలవరం వ్యక్తంచేశాయి. 26శాతానికి మించి పన్నువిధింపును కూడా వ్యతిరేకించా యి. ఇక జిఎస్‌టి రేట్లపై వచ్చేనెల 3,4తేదీల్లో జరిగే సమావేశం లో తుది నిర్ణ యం వెలువడు తుంది. అగ్రరాజ్యాల వలే కాకుండా భారత్‌ లాంటి అభివృద్ధి చెందుతున్న దేశాలకు మరిన్ని పన్నుశ్లాబ్‌లు అవసరం అవు తాయి. భారత్‌ లాంటి దేశాలకు బహుళ పన్ను విధానం అనివార్యం అని శ్లాబ్‌లు కూడా అవసర మేనన్నారు. ప్రస్తుతం వాట్‌ 14.5శాతం, ఎక్సైజ్‌ 12.5శాతం పన్నుల రూపంలో వసూలు చేస్తు న్నారు. ప్రస్తుతం అమలవుతున్న విధానం చూస్తే 27-31శాతం వరకూ పన్నులు ఉన్నాయి. ఈ పన్నురేట్‌ను 26శాతానికి మించకుండా జిఎస్‌టి మండలికి సిఫారసు చేసారు. అల్పాదాయ మధ్య తరగతి వర్గాల ప్రజలు వినియోగించే ఉత్పత్తుల న్నింటినీ ఎక్కువగా 18శాతం శ్లాబ్‌లోనే ఉన్నాయి.